CELEX: 62011CN0034
Language: da
Date: 2011-01-21 00:00:00
Title: Sag C-34/11: Sag anlagt den 21. januar 2011 — Europa-Kommissionen mod Den Portugisiske Republik

2.4.2011   
            
            
               DA
            
            
               Den Europæiske Unions Tidende
            
            
               C 103/15
            
         Sag anlagt den 21. januar 2011 — Europa-Kommissionen mod Den Portugisiske Republik
   (Sag C-34/11)
   2011/C 103/26
   Processprog: portugisisk
   
      Parter
   
   
      Sagsøger: Europa-Kommissionen (ved P. Guerra e Andrade og A. Alcover San Pedro, som befuldmægtigede)
   
      Sagsøgt: Den Portugisiske Republik
   
      Sagsøgerens påstande
   
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til artikel 13 i Europa-Parlamentets og Rådets direktiv 2008/50/EF af 21. maj 2008 om luftkvaliteten og renere luft i Europa (1), idet den ikke har sikret, at PM10-niveauerne i luften ikke overstiger de i nævnte artikel 13 fastsatte grænseværdier.
            
         
               —
            
            
               Den Portugisiske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   På baggrund af Kommissionens indsigelser fremsat i dennes afgørelse af 26. november 2009 og de rapporter, der er fremlagt af Portugal, som viser, at grænseværdierne for PM10 i flere zoner og bymæssige områder fortsat overskrides, og som i visse tilfælde peger mod en tendens til, at grænserne på længere sigt vil blive overskredet, finder Kommissionen, at Portugal har overtrådt artikel 13 i direktiv 2008/50 hvad angår de bymæssige områder og zonerne Braga, kystområdet ved Porto, og storbyområderne Lissabon nord og Lissabon syd.
   
      (1)  EUT L 152, s. 1.